Die jaar 1934 was 'n gewone jaar wat volgens die Gregoriaanse kalender op 'n Maandag begin het. Dit was die 34ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 10 Januarie – Teregstelling van Marinus van der Lubbe wat die Reichstag op 27 Februarie die vorige jaar aan die brand gesteek het. 17 Januarie – Jacobus Jonker, ’n delwer op die plaas Elandsfontein naby Pretoria, vind die vierde grootste diamant tot nog toe (ongeslyp 726 karaat), die Jonker-diamant. 29 Januarie – Oos-Londen se Afrikaanse gemeenskap kry sy eie hoërskool, die Hoërskool Grens. 1 Februarie – Suid-Afrikaanse Lugdiens, Suid-Afrika se nasionale lugredery, kom tot stand. 1 Maart – Manchuria word Manchukuo. 6 April – Rudyard Kipling en William Butler Yeats ontvang die Gothenburg-prys vir digkuns. 23 Mei – FBI-agente skiet die bankrowers Bonnie en Clyde naby hulle wegkruipplek in Black Lake, Louisiana. 27 Mei-10 Junie – Die tweede FIFA Sokker-Wêreldbekertoernooi word in Italië gespeel, wat deur dié land gewen word.